अमिताभ बच्चन ने ट्वीट कर मांगी माफी, लिखा- मैं क्षमा प्रार्थी हूं इसलिए...  
अमिताभ बच्चन ने फोटो शेयर कर मांगी माफी
बिग बी ने कहा कि मैं क्षमा प्रार्थी हूं
अमिताभ बच्चन का ट्वीट हुआ वायरल
T 3273 - FB 2473 - न जाने क्यूँ मन में आया की ये तस्वीर छाप दूँ , तो छाप दी । यदि कोई किसी को आपत्ति हुई हो तो क्षमा प्रार्थी हूँ https://t.co/1D58laB8MV

दरअसल, बॉलीवुड एक्टर अमिताभ बच्चन (Amitabh Bachchan) ने अपने ट्विटर एकाउंट से एक फोटो शेयर की. इस फोटो को शेयर करते हुए उन्होंने लिखा, "न जानें क्यों आज मन में आया तो यह तस्वीर छाप दी. इसलिए अगर किसी को आपत्ति हुई तो उसके लिए क्षमा प्रार्थी हूं." फोटो में बिग बी बिल्कुल बिंदास अंदाज में बैठे दिखाई दे रहे हैं. येलो सूट, ब्लू गोगल्स और ब्लू मफलर के साथ अमिताभ बच्चन का लुक भी काफी जबरदस्त लग रहा है. 
बता दें कि (Amitabh Bachchan) इन दिनों सोनी टीवी का दमदार शो 'कौन बनेगा करोड़पति' में खूब धूम मचा रहे हैं. शो में रहते हुए बिग बी न केवल कंटेस्टेंट से सवाल पूछते हैं, बल्कि उनसे खूब बातें भी करते हैं. इसके साथ ही वह कंटेस्टेंट को अपने जीवन से जुड़ी कई बातें भी बताते हैं. इस शो के दौरान ही अमिताभ बच्चन ने बताया था कि वह अपनी संपत्ति केवल अभिषेक बच्चन को ही नहीं, बल्कि अपने दोनों बच्चों में बराबर बाटेंगे. शो से अलग अमिताभ बच्चन जल्द ही कई बॉलीवुड फिल्मों में भी नजर आने वाले हैं, जिसमें ब्रह्मास्त्र, झुंड, चेहरे और गुलाबो सिताबो जैसी फिल्म शामिल है.